కొలంబో: 2011 క్రికెట్ ప్రపంచకప్పై శ్రీలంక మాజీ కెప్టెన్ అర్జున రణతుంగ (53) సంచలన వ్యాఖ్యలు చేశాడు. నాటి ప్రపంచకప్ ఫైనల్లో భారత్ చేతిలో శ్రీలంక ఘోర పరాజయం పాలైంది. ఈ మ్యాచ్ ఫిక్సింగ్ అయిందని, వెంటనే విచారణ జరిపించాలని డిమాండ్ చేశాడు. ఈ మేరకు ఫేస్బుక్లో ఓ వీడియోను పోస్ట్ చేశాడు. ముంబైలోని వాంఖడే స్టేడియంలో జరిగిన ఆ మ్యాచ్లో శ్రీలంక ఆరు వికెట్ల తేడాతో ఓడిపోవడంతో తాను షాక్కు గురైనట్టు పేర్కొన్నాడు. ఆ సమయంలో తాను భారత్లో ఉన్నానని, కామెంటరీ చెప్పానని తెలిపాడు. ఆ మ్యాచ్లో లంక ఓడిపోవడం తనను కలచివేసిందని, అప్పుడే తనకు ఈ మ్యాచ్పై సందేహం కూడా కలిగిందని పేర్కొన్నాడు. ఆ ఫైనల్ మ్యాచ్లో ఏం జరిగిందో తేలాలంటే తప్పకుండా విచారణ జరిపించాల్సిందేనని డిమాండ్ చేశాడు.  ప్రస్తుతానికైతే ఇంతకుమించి ఏమీ చెప్పలేనని, కానీ ఏదో ఒకరోజు మొత్తం పూసగుచ్చినట్టు చెబుతానని వివరించాడు.ఈ విషయంలో ఆటగాళ్లు ఎంతమాత్రమూ తప్పించుకోలేరని హెచ్చరించాడు. అయితే వారెవరన్నది చెప్పలేదు. తెల్లని క్రికెట్ దుస్తుల వెనక వారి మరకలను దాచలేరని పేర్కొన్నాడు. ఈ మ్యాచ్లో తొలుత బ్యాటింగ్ చేసిన శ్రీలంక నిర్ణీత 50 ఓవర్లలో ఆరు వికెట్ల నష్టానికి 274 పరుగులు చేసింది. భారీ లక్ష్య ఛేదనతో భారత్ బ్యాటింగ్కు దిగింది. సచిన్ 18 పరుగుల వ్యక్తిగత స్కోరు వద్ద క్యాచ్ ఇచ్చి వెనుదిరగడంతో మ్యాచ్పై లంక పట్టుసాధించింది. అయితే చెత్త బౌలింగ్, ఫీల్డింగ్తో శ్రీలంక ఆ మ్యాచ్ను కోల్పోయింది. కాగా, రణతుంగా వ్యాఖ్యలతో తీవ్ర దుమారం రేగింది. మరికొన్ని రోజుల్లో శ్రీలంకలో భారత్ పర్యటన నేపథ్యంలో రణతుంగ వ్యాఖ్యలు ప్రాధాన్యం సంతరించుకున్నాయి.
kolambo: 2011 cricket prapanchakappai srilanka maji kepten arjuna ranatunga (53) sanchalana vyaakhyalu cheshaadu. naati prapanchakap fainallo bharat chetilo srilanka ghora parajayam paalaindi. ee match fixing ayindani, ventane vichaarana jaripinchaalani demand cheshaadu. ee meraku fasebuklo oo veediyonu post cheshaadu. mumbailooni vankhade stadiumlo jarigina aa matchlo srilanka aaru viketla tedaatho odipovadamto taanu shaakku gurainattu perkonnadu. aa samayamlo taanu bhaaratlo unnaanani, commentery cheppaanani telipaadu. aa matchlo lanka odipovadam tananu kalachivesindani, appude tanaku ee mach sandeham kuudaa kaligindani perkonnadu. aa final matchlo yem jarigindo telalante tappakunda vichaarana jaripinchaalsindenani demand cheshaadu.  prastutaanikaite intakuminchi emi cheppalenani, cony edho okaroju mottam poosaguchchinattu chebutaanani vivarinchaadu.ee vishayamlo aatagaallu entamaatramuu tappinchukolerani heccharinchaadu. ayithe vaarevarannadi cheppaledu. tellani cricket dustula venaka vaari marakalanu dachalerani perkonnadu. ee matchlo toluta batting chesina srilanka nirneeta 50 ovarlalo aaru viketla nashtaniki 274 parugulu chesindi. bhari lakshya chedanatho bharat battingku digindi. sachin 18 parugula vyaktigata skoru vadda catch ichi venudiragadamto mach lanka pattusaadhinchindi. ayithe chetta bouling, feeldingtho srilanka aa myaachnu kolpoyindi. kaga, ranatungaa vyaakhyalatho teevra dumaram regindi. marikonni rojullo srilankalo bharat paryatana nepathyamlo ranatunga vyaakhyalu praadhaanyam santarinchukunnaayi.